**OZ Zámoček: Plán činnosti na šk.rok 2014/15**

Valné zhromaždenie na svojom zasadnutí dňa 10.9.2014 prijalo predložený plán činnosti a rozpočet na nový šk.rok 2014/15 a zvolilo Radu v zložení: Dana Mareková (štatutárka), Janka Skraková-Novotová (oprávnená zastupovať združenie vo všetkých veciach a právnych úkonoch), Dorota Zacharová.

Rada svojimi aktivitami usiluje najmä o to, aby bol naplnený účel OZ – rozvoj MŠ Kuzmányho a zabezpečenie príjemného, zmysluplného, rozvíjajúceho prostredia pre naše deti. Za tým účelom v šk.roku 2014/15 zabezpečíme:

Vedenie OZ v súlade so stanovami:

* Schválenie správy o hospodárení a správy o činnosti za minulý šk.rok na Valnom zhromaždení
* Prijatie plánu činnosti a rozpočtu na šk.rok 2014/2015 na Valnom zhromaždení a ďalšie fungovanie OZ v súlade s týmito dokumentami
* Činnosť kontrolóra

Finančné zabezpečenie OZ:

* Vyberanie a evidencia členských príspevkov
* Úhrada nákladov súvisiacich s vybavením a činnosťou MS Kuzmányho v súlade s navrhnutým rozpočtom, schváleným Valným zhromaždením
* Pravidelná komunikácia s personálom MS Kuzmányho (najmä p.riaditeľkou) tak, aby míňanie členských príspevkov čo najviac zabezpečilo rozvoj MS Kuzmányho a vhodné prostredie pre naše deti
* Evidencia míňania členských príspevkov do tabuľky nákladov a reportovanie členom OZ v pravidelných intervaloch
* Registrácia u notára a kampaň zameraná na členov OZ za účelom uchádzania sa o 2% asignácie z dane
* Vedenie účtovníctva a podanie daňového priznania

Personálne zabezpečenie OZ:

* Prijatie rodičov nováčikov v MS za nových členov OZ
* Fungovanie výkonnej rady tak, aby zabezpečila hladký a efektívny chod OZ
* Spolupráca s členov či inými dobrovoľníkmi, podľa potreby ich koordinácia na zabezpečenie plánu činnosti, ideálne aj „Aktivít naviac“
* Transparentná a efektívna komunikácia v rámci Výkonnej rady (email, osobne), s členmi OZ (najmä email, webová stránka príp.vývesná tabuľa) aj s personálom MS (email, osobne)

Aktivity naviac:

Realizácia týchto aktivít ide nad rámec základného plnenia účelu OZ Zámoček a bude závisieť od kapacít nie len Výkonnej rady, ale najmä ďalších rodičov-členov OZ, od ich zapojenia do činnosti OZ. Privítame teda dobrovoľnícke zapojenie a iniciatívu najmä v týchto oblastiach (ale aj inde, podľa vlastného nápadu a možností):

* pomoc s údržbou a rekonštrukciou záhrady
* pomoc pri úpravách interiéru a exteriéru MŠ, osobitne ihriskovej časti – návrhy, dobrovoľnícka realizácia
* doplnkové zháňanie finančných prostriedkov, vrátane zháňania potenciálnych donorov, písania projektov, koordinovania projektov
* pomoc pri realizácií akcií pre deti a rodičov, v minulosti sa osvedčili a preto opäť zvažujeme:
  + brigády na záhrade spojené s grilovačkou (október a apríl)
  + detské vianočné trhy – s možným fundraisingovým prínosom (december)
  + detská olympiáda (jún)

1. **Návrh rozpočtu OZ Zámoček na šk. rok 2014/15**



Poznámka k rozpočtu:

Návrh rozpočtu vychádza z rozpočtov za uplynulé 3 školské roky - z rovnakej výšky členského (100 EUR ročne za dieťa, 150 EUR ročne za súrodeneckú dvojicu) a z výdavkov reálne čerpaných v uplynulých 3 rokoch. Radi by sme s Vami prediskutovali mierne navýšenie členského, ktoré by bolo určené výlučne na zakúpenie zdravšej a kvalitnejšej stravy pre naše deti (napr. doplniť viac ovocia, trstinový cukor, tmavú múku).

Predbežne vieme tiež konštatovať, že zatiaľ je v MS Kuzmányho 59 detí z toho 4 súrodenecké dvojice a 1 trojica.

Mierne sme upravili kategorizáciu výdavkov – veríme, že je sumárna tabuľka takto zrozumiteľnejšia a prehľadnejšia.

Členské príspevky sú aj v tomto školskom roku 2014/15 primárne určené určené pre naše deti na pravidelné akcie a kultúrne podujatia napr. divadielka, kúzelník, mikuláš, vianočné trhy,  karneval, MDD, Olympiáda, rozlúčka s predškolákmi, návštevy múzeí, divadla, galérií, atp. ako aj na zakúpenie kvalitnejších a ekologicky citlivých pracovných a vzdelávacích pomôcok.

*Výkonná rada OZ Zámoček*

*10.9.2014*